Flow’n perjantain pääesiintyjät olivat surkuhupaisia – Lauryn Hill tuhosi klassikkolevynsä ja Patti Smithin aikuisrock olisi sopinut paremmin olutfestivaalin oheisohjelmaksi

Päälavalla esiintyivät perjantaina ensisijaisesti persoonat, joiden musiikillinen anti jäi hyvin heikoksi.

Pop

Patti Smith ja Lauryn Hill Flow-festivaalilla perjantaina.

Soittaako ne ihan oikeasti Midnight Oilia?

Soittaa.

Patti Smith on tällä vuosikymmenellä vieraillut Suomessa useasti. Hän on esikuva, voimahahmo ja nainen, joka toi feminismin punkiin. Tätä kaikkea on tosin vaikea muistaa perjantain Flow-konsertissa, joka on kuin olutfestivaalin pakollista oheisohjelmaa: aikuisrock-konsertti, joka ei vie liiaksi huomiota oluelta.